
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ρύθμιση των στρατιωτικών υποχρεώσεων ορισμένων κατηγοριών 


στρατευσίμων και οπλιτών . 1 

οποποίηση απόφασης συγκρότησης του Συμβουλίου Δημοτικών 
και Κοινοτικών Έργων και θεώρησης Μελετών, για τη διετία 
1988-1989 . 2 


Καθορισμός δικαιολογητικών και στοιχείων που είναι απαραίτητα 
για τον έλεγχο των παραγωγικών επενδύσεων που θα πραγμα¬ 
τοποιήσουν οι επιχειρήσεις από τα αδιανέμητα κέρδη των χρή- 


σεων 1988 έως 1991, με βάση τις διατάξεις του άρθρου 22 του 

Ν. 1828/1989 . 3 

Σύσταση-συγκρότηση Υπηρεσιακού Συμβουλίου Υπαλλήλων Χρη¬ 
ματιστηρίου Αξιών Αθηνών . 4 

Παροχή της εγγύησης του Δημοσίου προς την Εμπορική Τράπεζα 
για τη χορήγηση δανείου ποσού δρχ. 900.000.000 προς το 

ΝΑΤ .;. 5 

Εξαίρεση από τις διατάξεις του Ν. 1320/83 της πλήρωσης θέσεων 

στον Εθνικό Οργανισμό Φαρμάκων Ε.Ο.Φ. 6 

Χορήγηση εφάπαξ οικονομικού βοηθήματος στον ομογενή Πούλιο 

Στέφανο . 7 

Χορήγηση εφάπαξ οικονομικού βοηθήματος στον Πεσματζόγλου 

Βασίλειο. 8 

Χορήγηση εφάπαξ οικονομικού βοηθήματος στον Απόστολο Πανα- 

γιώτου. 9 

Τροποποίηση της Δ1γ/41937/23.9.1986 (ΦΕΚ, 621/ 
26.9.1986 τεύχος Β') αποφάσεως Υπουργ. Υγείας, Πρό¬ 
νοιας και Κοινωνικών Ασφαλίσεων.10 

Τροποποίηση της Δ1γ/18412/8.4.1986 (ΦΕΚ 322/15.5.1986 
τεύχος Β') αποφάσεως Υπουργ. Υγείας, Πρόνοιας και Κοινωνι¬ 
κών Ασφαλίσεων .11 

Πρόσληψη προσωπικού στο Θερ/ριο Χρονιών Παθήσεων Μελισ- 

σίων.12 

Συγκρότηση Υπηρεσιακού Συμβουλίου Υπαλλήλων της Υπηρεσίας 
της Γενικής Γραμματείας Αθλητισμού του Υπουργείου Πολιτι¬ 
σμού .13 

Σύσταση - συγκρότηση Υ.Σ. υπαλλήλων Γενικής Γραμματείας 
Έρευνας και Τεχνολογίας.14 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

λριθ. Φ. 454/14/Γ 397 (1) 


Ρύθμιση των στρατιωτικών υποχρεώσεων ορισμένων κατηγοριών 
στρατευσίμων και οπλιτών. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του Ν. 1763/88 «Στρατολογία των Ελλήνων» 


(ΦΕΚ 57 Α'). 

β. Τη Φ. 670/44/Γ1066/Σ.2413/11.7.87 (ΦΕΚ 360 Β') Από¬ 
φαση Αντιπροέδρου της Κυβέρνησης και ΥΕΘΑ. 

γ. Τα σοβαρά ατομικά οικογενειακά και λοιπά προβλήματα που αντι¬ 
μετωπίζουν ορισμένες κατηγορίες στρατευσίμων και οπλιτών. 

δ. Τις υπηρεσιακές δυνατότητες που υπάρχουν για την ευεργετική, 
από στρατολογική άποψη, μεταχείριση των παραπάνω ατόμων, αποφα¬ 
σίζουμε: 

Άρθρο 1 

1. Το δικαίωμα εξαγοράς των στρατιωτικών υποχρεώσεων, το οποίο 
είχε παρασχεθεί με το άρθρο 3 τη Φ.670/44/Γ1066/Σ.2413/ 
11.7.87 (ΦΕΚ 360Β') Απόφασης Αντιπροέδρου της Κυβέρνησης και 
Υπουργού Εθνικής Άμυνας, στους στρατευσίμους και οπλίτες κλάσεων 
1966 έως 1986 που προέρχονται από τις χώρες του Ανατολικού Συνα¬ 
σπισμού ή από την Τουρκία, παρατείνεται μέχρι 31.12.1989. 

2. Ομοίως παρατείνεται μέχρι 31.12.1989 η εξαίρεση από τις προ¬ 
σκλήσεις για κατάταξη στις Ένοπλες Δυνάμεις των στρατευσίμων των 
παραπάνω κλάσεων και κατηγοριών που έληξε ή θα λήξει πριν από την 
31.12.1989. 

3. Η υπαγωγή των ενδιαφερομένων στις διατάξεις του άρθρου αυτού 
γίνεται με βάση τα δικαιολογητικά και σύμφωνα με τη διαδικασία που 
καθορίζονται στα άρθρα 3 και 5 της προαναφερόμενης απόφασης. 

Άρθρο 2 

Διοικητικές και ερμηνευτικές οδηγίες για την εφαρμογή της απόφα¬ 
σης αυτής εκδίδονται, εφόσον απαιτηθούν, από ΓΕΕΘΑ/Δ/νση Στρατο¬ 
λογικού. 

Η απόφαση αυτή να δημοσιευθεί στην Εφημερίδα της Κυβερνήσεως 
και να κυρωθεί νομοθετικά. 

Αθήνα, 20 Φεβρουάριου 1989 

Ο ΥΠΟΥΡΓΟΣ 

ΓΙΑΝΝΗΣ ΧΑΡΑΛΑΜΠΟΠΟΥΛΟΣ 
-*- 

Αριθ. 69234/88 (2) 

Τροποποίηση απόφασης συγκρότησης του Συμβουλίου Δημοτικών και 

Κοινοτικών Έργων και Θεώρησης Μελετών, για τη διετία 1988- 

1989. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Την αριθ. 5067/1.2.88 απόφασή μας, με την οποία συγκροτή¬ 
θηκε το Συμβούλιο Δημοτικών και Κοινοτικών Έργων και θεώρησης 
Μελετών, για τη διετία 1988-1989. 

2. Το Π.Δ/γμα 49/88 (ΦΕΚ Α' 18/88) στο οποίο δημοσιεύτηκε ό 
Νέος Οργανισμός της Κεντρικής Υπηρεσίας του Υπουργείου Εσωτερι¬ 
κών και ειδικότερα το άρθρ. 52 (παρ. 4,5,6,7,9,10) σχετικά με την 
απώλεια της ιδιότητας με την οποία ή λόγω της οποίας διορίσθηκε μέ¬ 
λος συλλογικού οργάνου, τον ορισμό των μελών του, τη διάρκεια θη¬ 
τείας, την αντικατάσταση και την αναπλήρωσή τους, τη συμμετοχή πα- 

ραγόντων εκτός του Υπουργείου Εσωτερικών. 

3. Το άρθρ. 56, παρ. 1γ, του υπόψη Π.Δ/τος με το οποίο ορίζεται ότι 
οι εκπρόσωποι του ΥΠ.ΠΕ.ΧΩ.ΔΕ στο Συμβούλιο Δημ. και Κοιν. Έρ¬ 
γων και θεώρησης Μελετών πρέπει να είναι Προϊστάμενοι των αντίστοι¬ 
χων Υπηρεσιών Συγκοινωνιακών Έργων ή Υδραυλικών Έργων ή Οι¬ 
κισμού, ανάλογα με το εκάστοτε συζητούμενο θέμα. 

4. Το αριθ. Δ16α/5/571/ΑΦ/9.11.88 έγγραφο του Υπουργείου 
ΠΕ.ΧΩ.ΔΕ με το οποίο προτείνονται υπάλληλοι Προϊστάμενοι Δ/νσεων 
των οποίων το αντικείμενο αρμοδιότητας είναι αντίστοιχο με το αντικεί¬ 
μενο των υπηρεσιών που καταργήθηκαν και 

5. Την κοινή απόφαση 49252/5.8.88 (ΦΕΚ 565/Τ.Β78.8.88) 
του Πρωθυπουργού και του Υπουργού Εσωτερικών για τη μεταβίβαση 
αρμοδιοτήτων στον Υφυπουργό Εσωτερικών, αποφασίζουμε: 

Τροποποιούμε την αριθ. 5067/1.2.88 απόφασή μας και ορίζουμε 
για το μέχρι 31.12.89 απομένον χρονικό διάστημα. 

1. Τον Ιωάννη Καρύτσα,'Πρ/νο της Δ/νσης Οικονομικών Ο.Τ.Α. 
του ΥΠ.ΕΣ., αναπληρούμενο από το Φώτιο Τζιβάκη με βαθμό Α', 
Προϊστάμενο του Τμήματος Φορολογικοκύ - Περιουσίας της ίδιας Δ/ 
νσης του Υπουργείου. 

2. Τον Κων/νο Δαγρέ, Πολιτ. Μηχ/κό, Πρ/νο της Δ/νσης Τεχνι¬ 
κών Υπηρεσιών του ΥΠ.ΕΣ;, άναπληρούμενο από το Γεώργιο Στου- 
ράΐτη, Μηχ/γο - Ηλεκ/γο Μηχ/κό με βαθμό Α' Πρ/νο του Τμήματος 
Ηλεκτρομηχανολογικών Έργων της ίδιας Δ/νσης του Υπουργείου. 

3. Ανάλογα με το εκάστοτε συζητούμενο θέμα και ειδικότερα: 

(α) Για τα Συγκοινωνιακά Έργα: 

Το Γεώργιο Μπάστο, Πολ. Μηχ/κό, με βαθμό Α' της Δ/νσης Οδι¬ 
κών Έργων του ΥΠ.ΠΕ.ΧΩ.ΔΕ., αναπληρούμενο από το Ιωάννη 
Σακκά, Πολ. Μηχ/κό, με βαθμό Α' της Δ/νσης Οδικών Έργων του 
ίδιου Υπουργείου. 

(β) Για τα Υδραυλικά Έργα: 

Τον Αθανάσιο Τσαρμακλή, Πολ. Μηχ/κό, με βαθμό Α' της Δ/νσης 
Ύδρευσης - Αποχέτευσης του ΥΠ.ΠΕ.ΧΩ.ΔΕ. αναπληρούμενο από τον 
Κλήμη Σφαέλλο, Πολ. Μηχ/κό με βαθμό Α', της Ε.Υ.Δ.Ε. Μείζ. 
Πρωτ/σας. 

(γ) Για τα Κτιριακά Έργα: 

Το Δημήτριο Βρεττό, Πολ. Μηχ/κό, με βαθμό Α' της Δ/νσης Κτι- 
ριακών Έργων του ΥΠ.ΠΕ.ΧΩ.ΔΕ. αναπληρούμενο από την Ευγενία 
Κοντά - Γούλιου, Αρχιτ. Μηχ/κό, με βαθμό Α' της Δ/νσης Κτιριακών 
Έργων του Ίδιου Υπουργείου. 

4. Το Χαράλαμπο Μπακάμη, Πρ/νο της Δ/νσης Προγρ/σμού και 
Αποκέντρωσης τόυ ΥΠ.ΕΣ., αναπληρούμενο από τη Μαρία Αλεξάκη, 
Αρχιτ. Μηχ/κό, με βαθμό Α', Προϊσταμένη του Τμήματος Δημοκρατι¬ 
κού Προγραμματισμού της ίδιας Δ/νσης του Υπουργείου. 

5. Προκειμένου για γνωμοδότηση σε θέματα: 

(α) Κάθε περίπτωση εκτέλεσης έργων, καθώς και θεώρησης Μελε¬ 
τών εκτός από τις μελέτες Αρχιτεκτονικών Έργων τον Κων/νο Αγγε- 
λούδη, Πολ. Μηχ/κό, με βαθμό Α’, Πρ/νο του Τμήματος Τεχνικών 
Έργων της Δ/νσης Τεχν. Υπηρεσιών του ΥΠ.ΕΣ αναπληρούμενο από 
τον Παναγιώτη Αλεξανδρϊδη, Τοπ. Μηχ/κό, με βαθμό Α’, Πρ/νο του 
Τμήματος Γενικών Υποθέσεων της ίδιας Δ/νσης. 

(β) θεώρησης Μελετών Αρχιτ. Έργων την Ιωάννα Μακρή - Παγκά- 
λου, Αρχιτ. Μηχ/κό με βαθμό Α’, Πρ/νη του Τμήματος Αρχιτεκτονι¬ 
κού - Πολεοδομικού της Δ/νσης Τεχν. Υπηρεσιών του ΥΠ.ΕΣ. αναπλη- 
ρούμενη από του Κων/νο Τσοχαλή Αρχιτ. Μηχ/κό, με βαθμό Α' της 
ίδιας Δ/νσης του ΥΠ.ΕΣ. 

Του Συμβουλίου προεδρεύει Δημόσιος Υπάλληλος, εκ των ανωτέρω 
οριζόμενων, σύμφωνα με την παρ. 14, του άρθρ. 52 του Π.Δ/τος 49/ 
88, «Περί Οργανισμού του Υπουργείου Εσωτερικών». 

Καθήκοντα Γραμματέα του Συμβουλίου θα εκτελεί η Αικατερίνη Σο- 
φιάδου. Υπάλληλος της Δ/νσης Τεχν. Υπηρεσιών του ΥΠ.ΕΣ. αναπλη- 
ρούμενη από την Ελένη Ανυφαντάκη, Υπάλληλο της ίδιας Δ/νσης του 
ΥΠ.ΕΣ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Φεβρουάριου 1989 

Ο ΥΦΥΠΟΥΡΓΟΣ 

ΚΙΜΩΝ ΚΟΥΛΟΥΡΗΣ 


Αριθ, 1019788/10045 (3) 

Καθορισμός δικαιολογητικών και στοιχείων που είναι απαραίτητα για 
τον έλεγχο των παραγωγικών επενδύσεων που θα πραγματοποιή¬ 
σουν οι επιχειρήσεις από τα αδιανέμητα κέρδη των χρήσεων 1988 
έως 1991, με βάση τις διατάξεις του άρθρου 22 του Ν. 1828/ 
1989. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ & ΟΙΚΟΝΟΜΙΚΩΝ 

Έχοντες υπόψη: 

Τις διατάξεις της παραγράφου 9 του άρθρου 22 του Ν. 1828/1989 
(ΦΕΚ Α'2) αποφασίζουμε: 

1. Ορίζουμε ότι, η προβλεπόμενη από τις διατάξεις της παραγράφου 
1 του άρθρου 22 του Ν. 1828/1989 απαλλαγή μέχρι και ποσοστό 
25% ή 35% των αδιανέμητων κερδών των επιχειρήσεων κατά τα οικο¬ 
νομικά έτη 1989 μέχρι 1992 από το φόρο εισοδήματος, παρέχεται, 
εφόσον για το ποσό αυτό των κερδών προσκομίζονται από την επιχεί¬ 
ρηση κατά τον έλεγχο φορολογίας εισοδήματος αποδεικτικά στοιχεία 
πραγματοποίησης νέων παραγωγικών επενδύσεων, όπως η έννοια αυ¬ 
τών καθορίζονται στο άρθρο 1 του Ν. 1262/1982. 

2. Ως αποδεικτικά στοιχεία των νέων παραγωγικών επενδύσεων ορί¬ 
ζονται τα εξής: 

α) Για την αγορά καινούργιου μηχανολογικού εξοπλισμού: 
αα) Αντίγραφο του σχετικού τιμολογίου αγοράς. Προκειμένου για ει¬ 
σαγωγή καινούργιων μηχανημάτων από το εξωτερικό, επικυρωμένο 
αντίγραφο του τιμολογίου αγοράς τους. 

ββ) Βεβαίωση του ημεδαπού ή αιλλοδαπού οίκου που προμήθεύσε τα 
μηχανήματα στην οποία να βεβαιώνεται ότι αυτά ήταν καινούργια κατά 
το χρόνο της αγοράς τους. | 

β) Για τα κάθε είδους κτίσματα, (αντίγραφα της οικείας οικοδομικής 
άδειας που πρέπει να έχει επικυρωθεί νόμιμα, καθώς και βεβαίωση του 
αρμόδιου πολεοδομικού γραφείου ή νομομηχανικού από την οποία να 
προκύπτει ότι ολοκληρώθηκε το έργο για το οποίο έχει δοθεί η άδεια, 
καθώς και ο χρόνος που ολοκληρώθηκε. | 

γ) Για τα βιομηχανοστάσια και συναφείς κτιριακές και βοηθητικές 
εγκαταστάσεις που αγοράζονται, είτε είναι αποπερατωμένα είτε ημι¬ 
τελή, ο χρόνος έναρξης της κατασκευής τους για τον υπολογισμό της 
πενταετίας πρέπει να αποδεικνύεται με κάθε νόμιμο μέσο. 

δ) Για τα λοιπά πάγια περιουσιακά στοιχεία, η αγορά και το καινουρ¬ 
γές αυτών αποδεικνύεται με τα δικαιολογητικά που αναφέροντάι στις 
πιο πάνω περιπτώσεις αα' και ββ’. ί 

ε) Για κάθε άλλη δαπάνη που αποτελεί παραγωγική επένδυση του 
άρθρου 1 του Ν. 1262/1982, ως αποδεικτικά στοιχεία θα λαμβάνο- 
νται τα στοιχεία που προβλέπονται από τον ΚΦΣ. | 

3. Ως αποδεικτικό στοιχείο, για το χαρακτηρισμό μιας πραγματο¬ 

ποιούμενης επένδυσης ως εξαιρετικής προηγμένης τεχνολογίας ορίζεται 
η βεβαίωση που θα εκδίδεται από το Υπουργείο Βιομηχανίας Έρευνας 
και Τεχνολογίας με την οποία θα βεβαιώνεται ότι η συγκεκριμένη επέν¬ 
δυση που πραγματοποιείται, σε εφαρμογή των διατάξεων του δεύτερου 
εδαφίου της παρ. 1 του άρθρου 22.του Ν. 1828/1989, είναι εξαιρετικά 
προηγμένης τεχνολογίας. ί 

Η βεβαίωση αυτή υποβάλλεται από την επιχείρηση στην αρμόδια για 
τη φορολογία αυτής ΔΟΥ, μέχρι τη λήξη της διαχειριστικής χρήσης, 
που έπεται αυτής, από τα αδιανέμητα κέρδη της οποίας η επιχείρηση 
σχημάτισε το ειδικό αφορολόγητο αποθεματικό επενδύσεων. | 

Αν, η επιχείρηση σχημάτισε, σύμφωνα με τις διατάξεις του δεύτερου 
εδαφίου της παρ. 1 του άρθρου 22 του Ν. 1828/1989, ειδικό αφορολό¬ 
γητο αποθεματικό επενδύσεων, αλλά η παραγωγική επένδυση που άρ¬ 
χισε να πραγματοποιεί για την κάλυψη αυτού δεν χαρακτηρίσθηκε από 
το Υπουργείο Βιομηχανίας Έρευνας και Τεχνολογίας ως επένδυση 
εξαιρετικά προηγμένης τεχνολογίας, υποχρεούται να υποβάλει, αμέ- 
σεως μετά τη διαπίστωση του γεγονότος αυτού, εκπρόθεσμη συμπλη¬ 
ρωματική δήλωση φορολογίας εισοδήματος, με την οποία θα δηλωθεί 
το πέραν του 25% των αδιανέμητων κερδών ποσό που χρησιμοποιή¬ 
θηκε για το σχηματισμό του ειδικού αφορολόγητου αποθεματικού επεν¬ 
δύσεων. 

4. Οι επιχειρήσεις που τηρούν βιβλία Γ' κατηγορίας του ΚΦΣ και 
επιθυμούν να κάνουν χρήση των προβλεπόμενων, από την παράγραφο 1 
του άρθρου 22 του Ν.λ 1828/1989, κινήτρων, υποχρεούνται: 

α) Να μεταφέρουν από τον τηρούμενο στα βιβλία τους λογαριασμό 
«Κέρδη Χρήσεως...» το ποσό των αδιανέμητων κερδών που θα χρησιμο¬ 
ποιηθεί για πραγματοποποίηση παραγωγικών επενδύσεων και μέχρι 
του ποσού που προβλέπουν οι σχετικές διατάξεις, σε ιδιαίτερο λογαρια- 

σμό παθητικού με τον τίτλο «Ειδικό αφορολόγητο αποθεματικό επενδύ¬ 
σεων διαχειριστικής χρήσης...». 

β) Να εμφανίζουν στην απογραφή και στον ισολογισμό τις νέες παρα¬ 
γωγικές επενδύσεις, ξεχωριστά από τα υπόλοιπα πάγια στοιχεία. 

γ) Να καταχωρούν σε αναλυτικό καθολικό, θεωρημένο από τον αρ¬ 
μόδιο προϊστάμενο της ΔΟΤ ή σε οποιοδήποτε άλλο θεωρημένο βιβλίο 
τις παραγωγικές επενδύσεις που θα αρχίσουν μέσα στην επόμενη του 
σχηματισμού του αφορολόγητου αποθεματικού επενδύσεων, διαχ&ιρι- 
στική χρήση. 

Προς τούτο, οι επιχειρήσεις αυτές θα τηρήσουν στο βιβλίο αυτό εξω- 
λογιστικά ξεχωριστό λογαριασμό με τον τίτλο «Επενδύσεις για κάλυψη 

ειδικού αποθεματικού από κέρδη διαχειριστικής χρήσης.» σε χρέωση 

του οποίου θα καταχωρούνται κατά χρονολογική σειρά οι δαπάνες από- 
κτησης των περιουσιακών στοιχείων που αποτελούν, κατά τις διατάξεις 
του άρθρου 1 του ν.1262/82 παραγωγικές επενδύσεις, ή σύμφωνα με 
την πιο πάνω βεβαίωση του Υπουργείου Βιομηχανίας, Έρευνας και Τε¬ 
χνολογίας επένδυση εξαιρετικά προηγμένης τεχνολογίας και σε πί¬ 
στωση, θα καταχωρείται η αξία πώλησης ή επιστροφής των περιουσια¬ 
κών αυτών στοιχείων. 

5. Οι επιχειρήσεις που τηρούν βιβλία πρώτης ή δεύτερης κατηγορίας 
του ΚΦΣ και επιθυμούν να κάνουν χρήση των προβλεπόμενων, από την 
παρ. 1 του άρθρου 22 του ν. 1828/1989, κινήτρων, υποχρεούνται να 
θεωρήσουν ένα βιβλίο Επενδύσεων στο οποίο θα τηρούν τους πιο κάτω 
λογαριασμούς:*, 

α) Ιδιαίτερο λογαριασμό αποθεματικού με τον τίτλο «Ειδικό αφορο¬ 
λόγητο αποθεματικό επενδύσεων διαχειριστικής χρήσης...... σε πί¬ 
στωση του οποίου θα αναγράφεται το μέρος των κερδών της διαχειριστι- 
κής χρήσης που θα χρησιμοποιηθεί σε παραγωγικές, κατά τις διατάξεις 
του άρθρου 1 του ν. 1262/1982, επενδύσεις, που θα αρχίσουν να πραγ¬ 
ματοποιούνται μέσα στην επόμενη διαχειριστική χρήση, από αυτή στην 
οποία αναφέρεται το πιο πάνω αποθεματικό. 

β) Ιδιαίτερο λογαριασμό, με τον τίτλο «Επενδύσεις για κάλυψη ειδι¬ 
κού αποθεματικού από κέρδη διαχειριστικής χρήσης.» σε χρέωση του 

οποίου θα καταχωρούνται κατά χρονολογική σειρά οι δαπάνες απόκτη¬ 
σης των περιουσιακών στοιχείων που αποτελούν, κατά τις διατάξεις του 
άρθρου 1 του ν.1262/1982, παραγωγικές επενδύσεις και σε πίστωση 
θα καταχωρείται η αξία πώλησης ή επιστροφής των περιουσιακών αυ¬ 
τών στοιχείων. 

γ) Ιδιαίτερο λογαριασμό για κάθε πάγιο περιουσιακό στοιχείο ο 
οποίος θα χρεώνεται με τις δαπάνες απόκτησης του περιουσιακού στοι¬ 
χείου και θα πιστώνεται με την αξία της τυχόν πώλησής του. 

Επίσης, κατά τον ίδιο τρόπο θα παρακολουθείται και κάθε άλλη δα¬ 
πάνη, που αποτελεί νέα παραγωγική επένδυση, σύμφωνα με τις διατά¬ 
ξεις του ν. 1262/1982. 

Οι επιχειρήσεις αυτές θα πρέπει να φυλάσσουν σε ιδιαίτερο φάκελλο 
όλα τα δικαιολογητικά που αναφέρονται στην πραγματοποίηση των πιο 
πάνω παραγωγικών επενδύσεων. 

6. Οι επιχειρήσεις που θα σχηματίσουν, σύμφωνα με τις παραγρά¬ 
φους 1 έως 9 του άρθρου 22 του ν. 1828/1989, ειδικό αφορολόγητο 
αποθεματικό επενδύσεων, υποχρεώνονται να υποβάλουν μαζί με τη δή¬ 
λωση φορολογίας εισοδήματος του οικον. έτους από τα κέρδη του 
οποίου σχημάτισαν το αποθεματικό αυτό ή με τη δήλωση αποτελεσμά¬ 
των, προκειμένου για νομικά πρόσωπα για τα οποία έχουν εφαρμογή οι 
διατάξεις του άρθρου 16α του νδ 3323/1955, υπεύθυνη δήλωση, η 
οποία θα περιλαμβάνει τα ακόλουθα στοιχεία: 

α) Το ποσό των καθαρών κερδών που προέκυψαν μέσα στο έτος αυτό. 

β) Το ποσό των κερδών που διατέθηκε για σχηματισμό τακτικού 
αποθεματικού, όπου υπάρχει τέτοια υποχρέωση. 

γ) Το ποσό των κερδών που διανεμήθηκαν με οποιαδήποτε μορφή ή 
που αναλήφθηκαν από τους εταίρους ή τον επιχειρηματία που ασκεί 
ατομικά την επιχείρησή του. 

δ) Το συνολικό ποσό των αφορολόγητων εκπτώσεων επενδύσεων 
διαφόρων αναπτυξιακών νόμων που τυχόν σχημάτισαν μέσα στο έτος 
αυτό. 

ε) Το ποσό των αδιανέμητων καθαρών κερδών της χρήσης και 

στ) Το ποσό των καθαρών κερδών που διατίθεται για σχηματισμό ει¬ 
δικού αφορολόγητου αποθεματικού επενδύσεων. 

7. Προκειμένου να διαπιστωθεί, αν οι επιχειρήσεις μέσα στον πρώτο 
χρόνο της τριετίας δαπάνησαν για την πραγματοποίηση της επένδυσης 
το 1/3 τουλάχιστον του σχηματισθέντος ειδικού αφορολόγητου αποθε- 
ματικού επενδύσεων, που προβλέπει η παρ. 5 του άρθρου 22 του ν. 
1828/1989, υποχρεούνται να υποβάλουν με τη δήλωση φορολογίας 
εισοδήματος του οικον. έτους που ακολουθεί αυτό από τα κέρδη του 


οποίου σχημάτισαν το αφορολόγητο αποθεματικό ή με τη δήλωση απο¬ 
τελεσμάτων, προκειμένου για νομικά πρόσωπα για τα οποία έχουν 
εφαρμογή οι διατάξεις του άρθρου 16α του νδ 3323/1955, κατάσταση 
στην οποία θα εμφανίζεται το ύψος των πραγματοποιηθέντων δαπανών 
επενδύσεων, κατά κατηγορία δαπάνης, μέσα στον πρώτο χρόνο της 
τριετίας, εντός της οποίας θα ολοκληρωθεί η επένδυση, καθώς και υπεύ¬ 
θυνη δήλωση με την οποία θα δηλώνεται ότι τα στοιχεία αυτά προκύ¬ 
πτουν από τα τηρηθέντα, από την επιχείρηση, βιβλία και στοιχεία. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Φεβρουάριου 1989 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΠΑΝ. ΡΟΥΜΕΛΙΩΤΗΣ ΔΗΜ. ΤΣΟΒΟΛΑΣ 

-♦- 

Αριθ. Α/4227 (4) 

Σύσταση-συγκρότηση Υπηρεσιακού Συμβουλίου Υπαλλήλων Χρηματι-, 
στηρίου Αξιών Αθηνών. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη τις διατάξεις: 

α. του άρθρου 8 του Π.Δ/τος 611/1977 «Υπαλληλικός Κώδικας», 
β. του άρθρου 14 του Ν. 1586/86 «Βαθμολογική διάρθρωση θέ¬ 
σεων του Δημοσίου ΝΠΔΔ και των ΟΤΑ και άλλες διατάξεις», 
γ. του Π.Δ/τος 509/1977 «περί Οργανισμού του Χρηματιστηρίου 
Αξιών Αθηνών», 

δ. του Ν. 1806/88 «Τροποποίηση της νομοθεσίας για τα χρηματι¬ 
στήρια αξιών και άλλες διατάξεις», 

ε. της αριθ. ΔΙΔΑΔ/Φ80/89/785/12.1.1989 απόφασης «Ρύθμιση 
θεμάτων υπηρεσιακών συμβουλίων», αποφασίζουμε: 

1. Συνιστούμε στο Χρηματιστήριο Αξιών Αθηνών Υπηρεσιακό Συμ¬ 
βούλιο που συγκροτείται ως εξής: 

α. Από τρεις μονίμους υπαλλήλους του Χρηματιστηρίου Αξιών Αθη¬ 
νών και του Υπουργείου Εθνικής Οικονομίας με βαθμό Α' Προϊσταμέ¬ 
νους Διευθύνσεων από τους οποίους ο ένας ορίζεται πρόεδρος, με. τους 
αναπληρωτές τους, μονίμους υπαλλήλους με βαθμό Α' και όταν κρίνο- 
νται πειθαρχικές υποθέσεις από τον Πρόεδρο του Διοικητικού Συμβου¬ 
λίου του Χρηματιστηρίου Αξιών Αθηνών ως Πρόεδρο με αναπληρωτή 
τον τακτικό πρόεδρο του Συμβουλίου. 

β. Από δύο αιρετούς εκπροσώπους των υπαλλήλων με τους αναπλη¬ 
ρωτές τους. 

2. Γραμματέας του Συμβουλίου ορίζεται υπάλληλος του Χρηματι¬ 
στηρίου Αθηνών με βαθμό Α’. 

3. Οι υποθέσεις που εκκρεμούν στα υφιστάμενα υπηρεσιακά συμβού¬ 
λια και για τις οποίες δεν έχει ληφθεί απόφαση κρίνονται από το υπηρε¬ 
σιακό συμβούλιο που συνιστάται με την απόφαση αυτή. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Φεβρουάριου 1989 
Ο ΥΠΟΥΡΓΟΣ 

ΠΑΝ. ΡΟΥΜΕΛΙΩΤΗΣ 
--♦- 

Αριθ. 2010326/2300/002 (5) 

Παροχή της εγγύησης του Δημοσίου προς την Εμπορική Τράπεζα για 
τη χορήγηση δανείου ποσού δρχ. 900.000.000 προς το ΝΑΤ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του Ν. 
1266/82 αρθρ. 8. 

2. Την 1423/4.1.89 Πράξη του Διοικητή της Τράπεζας της Ελλά¬ 
δας με την οποία εγκρίνεται η δανειοδότηση του ΝΑΤ με ποσό δραχμών 
18.800.000 για την κάλυψη άμεσων ταμιακών αναγκών του κατά το 
α' τρίμηνο 1989 από το οποίο ποσό δραχμών 10.100.000 θα διατεθεί 
για την εξόφληση υποχρεώσεών του από τοκοχρεωλύσια δανείων εσω¬ 
τερικού. 

3. Την 257/52/25.1.89 επιστολή της Εμπορικής Τράπεζας με την 
οποία εγκρίνεται η δανειοδότηση του ΝΑΤ με ποσό δραχμών 
900.000.000 και καθορίζονται οι όροι και οι προϋποθέσεις της δανειο¬ 
δότησης αυτής. 

4. Την απόφαση του Δ.Σ. του ΝΑΤ της 7/30.1.89 συνεδρίασής του 

με την οποία εγκρίνεται η σύναψη του ανωτέρω δανείου. 

5. Το 2432.1/12/88/28.12.88 έγγραφο του Υπουργείου Εμπορι¬ 
κής Ναυτιλίας το οποίο μεταξύ των άλλων εγκρίνει την προαναφερό- 
μενη δανειοδότηση. 

6. Το 4567/529/1.2.89 έγγραφο του ΝΑΤ με το οποίο ζητεί την 
εγγύηση του Ελληνικού Δημοσίου, για την ανωτέρω δανειοδότηση. 

7. Την 1006436/139/0001/13.1.89 απόφαση του Πρωθυπουρ¬ 
γού και Υπουργού Οικονομικών «για ανάθεση αρμοδιοτήτων στο Υφυ¬ 
πουργό Οικονομικών Ηλία Παπαηλία», 

αποφασίζουμε: 

Παρέχουμε την εγγύηση του Ελληνικού Δημοσίου στην Εμπορική 

7. Την 1006436/139/0001/13.1.89 απόφαση του Πρωθυπουρ¬ 
γού και Υπουργού Οικονομικών «για ανάθεση αρμοδιοτήτων στον Υφυ¬ 
πουργό Οικονομικών Ηλία Παπαηλία», Τράπεζα για τη χορήγηση δα¬ 
νείου προς το Ναυτικό Απομαχικό Ταμείο (ΝΑΤ) ποσού δρχ. εννεακο- 
σίων εκατομμυρίων (900.000.000) για την κάλυψη άμεσων ταμιακών 
οιναγκών κατά το α' τρίμηνο του 1989. 

Το Ελληνικό Δημόσιο παραιτείται από την εφαρμογή και τις ενστά¬ 
σεις των άρθρων 855 και 867 και διατηρεί τα δικαιώματα και τις εν¬ 
στάσεις που απορρέουν από τα άρθρα 853,858,862 και 863 του Α.Κ. 

Η χορήγηση και η εξυπηρέτηση του δανείου θα γίνει σύμφωνα με 
τους όρους, που αναφέρονται στην 1423/4.1.89 ΠΡάξη του Διοικητή 
της Τράπεζοις της Ελλάδος και την επιστολή της Εμπορικής Τράπεζας 
της Ελλάδος αριθμ. 257/52/25.1.89. 

Με την απόφαση αυτή, αναλαμβάνουμε την υποχρέωση, σε περί¬ 
πτωση καθυστέρησης εξόφλησης ληξιπρόθεσμης δόσης ή μέρους αυτής 
ενδιάμεσων τόκων ή τόκων υπερημερίας του δανείου αυτού, να κατα¬ 
βάλλουμε στο δανειστή μέσα σε δυο (2) μήνες από τη σχετική γραπτή 
ειδοποίησή του προς το Δημόσιο τα ποσά που προέρχονται από την ανω¬ 
τέρω αιτία από την ημερομηνία λήψης της ειδοποίησης μέχρι την ημε¬ 
ρομηνία πληρωμής, χωρίς να απατείται για την πληρωμή αυτή οποια¬ 
δήποτε εξουσιοδότηση, ενέργεια ή συγκατάθεση από μέρους του ΝΑΤ 
και μετά από προηγούμενη βεβαίωση των ποσών αυτών στο οικείο Δη¬ 
μόσιο Ταμείο στο λογ/σμό Νο 555 σύμφωνα με τη διάταξη του Π.Δ/ 
τος αριθ. 839/78 (ΦΕΚ 195/75 τ.Α') και τις οδηγίες των εγκυκλίων 
μας αριθ. 98348/2945/8.8.79 και 6465/124/16.1.80. 

Η Εμπορική Τράπεζα παρακαλείται να μας στείλει αντίγραφο της 
σύμβασης που θα υπογράψει με το ΝΑΤ και να μας ενημερώσει για την 
πορεία της εξυπηρέτησης του δανείου. 

Το ΝΑΤ παρακαλείται να φροντίζει για την εμπρόθεσμη εξόφληση 
του εν λόγω δανείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Φεβρουάριου 1989 

Ο ΥΦΥΠΟΥΡΓΟΣ 

Η ΑΙΑΣ ΠΑΠΑΗΛΙΑΣ 

-φ- 

Αριθ. Δ2γ/οικ. 6064 (6) 

Εξαίρεση από τις διατάξεις του Ν. 1320/83 της πλήρωσης θέσεων 
στον Εθνικό Οργανισμό Φαρμάκων Ε.Ο.Φ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ. ΠΡΟΝ. & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 4 περιπτ. ιγ' του άρθρου 1 του Ν. 1320/ 
83. 

2. Τις διατάξεις του άρθρου 27 του Ν. 1735/87. 

3. Την αριθμ. 11/16.1.89 πράξη του Υπουργού Προεδρίας της Κυ¬ 
βέρνησης. 

4. Τις εξαιρετικές ανάγκες του Εθνικού Οργανισμού Φαρμάκων 

Ε.Ο.Φ. 

5. Το Β.Δ. 652/72, αποφασίζουμε: 

Εξαιρούμε από την εφαρμογή των διατάξεων του Ν. 1320/83 την 
πλήρωση των παρακάτω θέσεων στον Εθνικό Οργανισμό Φαρμάκων 
Ε.Ο.Φ., δηλ.: α) Δύο (2) θέσεων Διοικητικών υπαλλήλων της κατηγο¬ 
ρίας ΠΕ, β) Τριών (3) θέσεων Διοικητικών υπαλλήλων της κατηγορίας 
ΔΕ, γ) Δύο (2) θέσεων Δακτυλογράφων, προκειμένου να αντιμετωπι- 
σθούν λειτουργικά προβλήματα του πιο πάνω Οργανισμού. 


Η απόφαση αυτή να δημοσκυθεί στην Εφημερίδα της Κυβερνήσεως] 
Αθήνα, 16 Φεβρουάριου 1989 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝ. & ΚΟΙΝ. ΑΣΦΑΛΙΣΕΩΝ 

ΑΓ. ΚΟΥΤΣΟΓΙΩΡΓΑΣ ΑΠ. ΚΑΚΛΑΜΑΝΗΣ 

- ♦- 

Αριθ. ΓΙα/260 (7) 

Χορήγηση εφάπαξ οικονομικού βοηθήματος στον ομογενή Πούλιο Στέ¬ 
φανο. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 57/73 «περί λήψεως μέτρων κοινωνικής 
προστασίας των οικονομικώς αδυνάτων και καταργήσεως των διεπου- 
σών τον θεσμόν της απορίας διατάξεων». 

2. Την αριθμ. Δία/οικ. 7826/3.8.73 Υπουργική απόφαση «περί 
καθορισμού προϋποθέσεων και κριτηρίων κατά γενικάς κατηγορίας, ως 
και της διαδικασίας υπαγωγής των δεόμενων κοινωνικής προστασίας 
εις τα εφαρμοζόμενα εκάστοτε προγράμματα προστασίας οικονομικώς 
αδυνάτων». 

3. Την αριθμ. 102/4.1.74 κοινή Υπουργική απόφαση «περί κινή- 
σεως λογαριασμού Πρώτων Κοιν. Βοηθειών». 

4. Την αριθμ. ΓΙα/οικ. 842/19.4.88 κοινή Υπουργική απόφαση 
«περί διαθέσεως πιστώσεων, για την περίθαλψη των από το εξωτερικό 
ομογενών και επαναπατριζομένων Ελλήνων καθώς και γηγενών που 
περιέρχονται, συνεπεία εκτάκτου γεγονότος σε κατάσταση ανάγκης. 

5. Την αριθμ. 904/30.11.88 απόφαση του Πρωθυπουργού και 
Υπουργού Υγείας, Πρόνοιας και Κοιν. Ασφαλίσεων «ανάθεση αρμοδιο¬ 
τήτων στους Υφυπουργούς Υγείας, Πρόνοιας και Κοιν. Ασφαλί¬ 
σεων». 

6. Την αριθμ. 1002081/2.1.89 (ΦΕΚ 10Β/9.1.89 απόφασή του 

Πρωθυπουργού και Υπουργού Οικονομικών «ανάθεση αρμοδιοτήτων 
στον Υφυπουργό Οικονομικών». | 

7. Το αριθμ. ΚΠ 187709/4.11.88 έγγραφο της Δ/νσης Κοιν. Πρό¬ 
νοιας Νομ. Πειραιά και τη συνημμένη σ’ αυτό από 27.10.88 έκθεση 
κοινωνικής έρευνας που αναφέρεται στην περίπτωση του ομογενή Πού- 
λιου Στέφανου και προτείνεται η χορήγηση έκτακτου οικονομικού; βοη¬ 
θήματος, επειδή από 9μήνου που εγκαταστάθηκε στην Ελλάδα, ως 
απελαθείς από το Βέλγιο, φιλοξενήθηκε στους Κοινωνικούς Ξενώνες 
Ενηλίκων στην Αθήνα (Επικούρου 34) και Βουλιαγμένης (Λητούς 20) 
και μέχρι σήμερα αντιμετωπίζει προβλήματα Κοινωνικής Προσαρμο¬ 
γής, για την αντιμετώπιση των οποίων κρίνεται απαραίτητη η συμπλη¬ 
ρωματική οικονομική ενίσχυση του, προκειμένου να διευκολυνθεί στην 
αγορά των απαραίτητων ειδών κλινοστρωμνής και της πληρωμής του 
ενοικίου των πρώτων, μετά την διακοπή της φιλοξενίας του στον Ξε¬ 
νώνα, μηνών, αποφασίζουμε: 

1. Εγκρίνουμε την κατ’ εξαίρεση χορήγηση έκτακτου συμπληρωμα¬ 
τικού οικονομικού βοηθήματος ογδόντα χιλιάδων (80.000) δρ., πέραν 
του προβλεπομένου από τη σχετική (4), στον ομογενή Πούλιο Στέφανο, 
για τους λόγους που αναφέρονται στο σχετικό (7). 

2. Το εν λόγω βοήθημα εγκρίνεται με την προϋπόθεση να διατεθεί 
τμηματικά στον ανωτέρω, με ευθύνη και επίβλεψη Κοινωνικής Λει¬ 
τουργού της Δ/νσης Κοιν. Πρόνοιας της Νομαρχίας Πειραιά και την 
προσκόμιση των εξής δικαιολογητικών: 

Α. Μισθωτηρίου συμβολαίου θεωρημένου αρμοδίως και 

Β. Τιμολογίων αγοράς κλινοστρωμνής. 

3. Η παραπάνω δαπάνη θα βαρύνει τις πιστώσεις του λογ/σμού 
Πρώτων Κοιν. Βοηθειών της Νομαρχίας Πειραιά. 

4. Η απόφαση αυτή να δημοσιευθεί στο φύλλο της Εφημερίδάς της 

Κυβερνήσεως. I 

Αθήνα, 6 Φεβρουάριου 1989 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝ. & ΚΟΙΝ. ΑΣΦ/ΣΕΟΝ 

ΗΛΙΑΣ ΠΑΠΑΗΛΙΑΣ ΑΠΟΣΤΟΛΟΣ ΚΑΚΛΑΜΑΝΗΣ 

Αριθ. ΓΙα/οικ. 290 ' (8) 

Χορήγηση εφάπαξ οικονομικού βοηθήματος στον Πεσματζόγλου Βασί- 
! λείο. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 57/73 «περί λήψεως μέτρων κοινωνικής 
προστασίας των οικονομικώς αδυνάτων και καταργήσεως των διεπου- 
σών τον θεσμόν της απορίας διατάξεων». 

2. Την αριθμ. Δία/οικ. 7826/3.8.73 Υπουργική απόφαση «περί 
καθορισμού προϋποθέσεων και κριτηρίων κατά γενικάς κατηγορίας, ως 
και της διαδικασίας υπαγωγής των δεομένων κοινωνικής προστασίας 
εις τα εφαρμοζόμενα εκάστοτε προγράμματα προστασίας οικονομικώς 
αδυνάτων». 

3. Την αριθμ. 102/4.1.74 κοινή Υπουργική απόφαση «περί κινή- 
σεως λογαριασμού Πρώτων Κοιν. Βοηθειών». 

4. Την αριθμ. ΓΙα/οικ. 842/19.4.88 κοινή Υπουργική απόφαση 
«περί διαθέσεως πιστώσεων, για την περίθαλψη των από το εξωτερικό 
ομογενών και επαναπατριζομένων Ελλήνων καθώς και γηγενών που 
περιέρχονται, συνεπεία εκτάκτου γεγονότος σε κατάσταση ανάγκης. 

5. Την αριθμ. 1002081/28 2 Ιανουάριου 1989 απόφαση του Πρω¬ 
θυπουργού και Υπουργού Οικονομικών «ανάθεση αρμοδιοτήτων στον 
Υφυπουργό Οικονομικών» (ΦΕΚ Β 10). 

6. Το αριθ. εμπ. 162/8.12.88 έγγραφο της Διεύθυνσης Κοινωνικής 
Πρόνοιας Νομαρχίας Αθηνών και τη συνημμένη σ’ αυτό από 8.12.88 
έκθεση κοινωνικής έρευνας που αναφέρεται στη περίπτωση του Βασι¬ 
λείου Πεσματζόγλου και προτείνεται η χορήγηση εκτάκτου συμπληρω¬ 
ματικού οικονομικού βοηθήματος γιατί ο ανωτέρω αντιμετωπίζει 
πολλά ψυχολογικά προβλήματα συνεπεία της σοβαρής κατάστασης της 
υγείας του τα οποία τον εμποδίζουν να εργαστεί και ως εκ τούτου απο¬ 
μονωμένος από το κοινωνικό και οικογενειακό του περιβάλλον αντιμε¬ 
τωπίζει και σοβαρό οικονομικό και στεγαστικό πρόβλημα, αποφασί¬ 
ζουμε: 

1. Εγκρίνουμε την κατ’ εξαίρεση χορήγηση εκτάκτου συμπληρωμα¬ 
τικού οικονομικού βοηθήματος διακοσίων πενήντα χιλιάδων 
(250.000) δρχ. πέραν του προβλεπομένου από τη σχετική (4) στον Πε- 
σματζόγλόυ Βασίλειο για την αντιμετώπιση των άμεσων βιοτικών ανα¬ 
γκών, σύμφωνα με τη σχετική (6). 

2. Το εν λόγω βοήθημα θα διατεθεί στον ανωτέρω με ευθύνη και επί¬ 
βλεψη Κοινωνικής Λειτουργού της Νομαρχίας Αθηνών. 

3. Η παραπάνω δαπάνη θα βαρύνει τις πιστώσεις του λογαριασμού 
Πρώτων Κοινωνικών Βόηθειών της Νομαρχίας Αθηνών. 

4. Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Φεβρουάριου 1989 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΥΓΕΙΑΣ. ΠΡΟΝ. & ΚΟΙΝ. ΑΣΦ/ΣΕΩΝ 

ΗΛΙΑΣ ΠΑΠΑΗΛΙΑΣ ΑΠΟΣΤΟΛΟΣ ΚΑΚΛΑΜΑΝΗΣ 

- ♦- 

Αριθ, Γ1α/307 (9) 

Χορήγηση εφάπαξ οικονομικού βοηθήματος στον Απόστολο Παναγιώ- 

του. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 57/73 «περί λήψεως μέτρων κοινωνικής 
προστασίας των οικονομικώς αδυνάτων και καταργήσεως των διεπου- 
σών τον θεσμόν της απορίας διατάξεων». 

2. Την αριθμ. Δία/οικ. 7826/3.8.73 Υπουργική απόφαση «περί 
καθορισμού προϋποθέσεων και κριτηρίων κατά γενικάς κατηγορίας, ως 
και της διαδικασίας υπαγωγής των δεομένων κοινωνικής προστασίας 
εις τα εφαρμοζόμενα εκάστοτε προγράμματα προστασίας οικονομικώς 
αδυνάτων». 

3. Την αριθμ. 102/4.1.74 κοινή Υπουργική απόφαση «περί κινή- 
σεως λογαριασμού Πρώτων Κοιν. Βοηθειών». 

4. Την αριθμ. ΓΙα/οικ. 842/19.4.88 κοινή Υπουργική απόφαση 
«περί διαθέσεως πιστώσεων, για την περίθαλψη των από το εξωτερικό 


ομογενών και επαναπατριζομένων Ελλήνων καθώς και γηγενών που 
περιέρχονται, συνεπεία εκτάκτου γεγονότος σε κατάσταση ανάγκης. 

5. Την αριθμ. 1002081/28 2 Ιανουάριου 1989 απόφαση του Πρω¬ 
θυπουργού και Υπουργού Οικονομικών «ανάθεση αρμοδιοτήτων στον 
Υφυπουργό Οικονομικών» (ΦΕΚ Β 10). 

6. Την αριθμ. 3136/5.10.88 και 4161/12.1.89 έγγραφα του 
Τμήματος Κοινωνικής Πρόνοιας Νομαρχίας Τρικάλων και τις εκθέσεις 
κοινωνικής έρευνας που αναφέρονται στην περίπτωση του Απόστολου 
Παναγιώτου και προτείνεται η χορήγηση έκτακτου οικονομικού βοηθή¬ 
ματος γιατί ο ανωτέρω αντιμετωπίζει μεγάλο οικονομικό πρόβλημα συ¬ 
νεπεία της σοβαρής κατάστασης της υγείας του για την κάλυψη των 
άμεσων βιοτικών οικογενειακών αναγκών, αποφασίζουμε: 

1. Εγκρίνουμε την κατ’ εξαίρεση χορήγηση εκτάκτου οικονομικού 
βοηθήματος εκατό χιλιάδων δραχμών (100.000) πέραΝ του προβλε¬ 
πομένου από τη σχετική (4) στον Απόστολο Παναγιώτου κάτοικο Τρι¬ 
κάλων για την Αντιμετώπιση των άμεσων βιοτικών αναγκών σύμφωνα 
με τη σχετική (5). 

2. Η παραπάνω δαπάνη θα βαρύνει τις πιστώσεις του λογαριασμού 
Πρώτων Κοινωνικών Βοηθειών της Νομαρχίας Τρικάλων. 

3. Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Φεβρουάριου 1989 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝ. & ΚΟΙΝ. ΑΣΦ/ΣΕΩΝ 

ΗΛΙΑΣ ΠΑΠΑΗΛΙΑΣ ΑΠΟΣΤΟΛΟΣ ΚΑΚΛΑΜΑΝΗΣ 


Αριθ. Δ1γ/4405 (10) 

Τροποποίηση της Δ1γ/41937/23.9.1986 (ΦΕΚ. 621/26.9.1986 
τεύχος Β') αποφάσεως Υπουργ. Υγείας, Πρόνοιας και Κοινωνικών 
Ασφαλίσεων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 2592/1953. 

2. Τις διατάξεις του άρθρου 7 του Ν· 1278/1982. 

3. Τις διατάξεις του Ν. 1397/1983. * 

4. Τις διατάξεις του Ν. 1320/1983. 

5. Την απόφασή μας Δ1γ/41937/23.9.1986 (ΦΕΚ. 621/ 

26.9.1986 τεύχος Β'). 

6. Το αριθ. 494/3.2.1989 έγγραφο του Εφετείου Αθηνών, αποφα¬ 
σίζουμε: 

Τροποποιούμε την ανωτέρω (5) σχετική απόφασή μας και διορίζουμε 
αναπληρωτή Προέδρου του Δευτεροβαθμίου Συμβουλίου Επιλογής Ια¬ 
τρικού και Οδοντιατρικού Προσωπικού Νοσηλευτικών Ιδρυμάτων τον 
Παναγιώτη Φιλιππόπουλο, Εφέτη Αθηνών, σε αντικατάσταση του 
Εφέτη Γεωργίου Λεφαντζή, που παραιτήθηκε. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Φεβρουάριου 1989 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 

Αριθ. ΔΙγ/4311 * (11) 

Τροποποίηση της Δ1γ/18412/8.4.1986 (ΦΕΚ 322/15.5.1986 
τεύχος Β’) αποφάσεως Υπουργ. Υγείας, Πρόνοιας και Κοινωνικών 
Ασφαλίσεων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 8 του Ν. 1316/1983. 

2. Την απόφασή μας Δ1γ/18412/8.4.1986 (ΦΕΚ 322/ 

15.5.1986 τεύχος Β'). 

3. Την αριθ. 0-39/23.1.1988 απόφαση του Δ.Σ. του Ε.Ο.Φ. 

4. Το αριθ. οικ. 2771/1.2.1989 έγγραφο του Εθνικού Οργανισμού 

Φαρμάκων (Ε.Ο.Φ.), αποφασίζουμε: , 

1. Τροποποιούμε την ανωτέρω (2) σχετική απόφασή μας και διορί¬ 
ζουμε στο Επιστημονικό Συμβούλιο του Εθνικού Οργανισμού Φαρμά¬ 
κων (Ε.Ο.Φ.) από τα κατά περίπτωση μέλη αντί των παραιτηθέντων 
Διονυσίου Κόκκινου και Αναστασίου Γεωργοτά τα κατωτέρω πρόσωπα: 

α. Πέτρο Μπονώρη, Καρδιολόγο, Δ/ντή Καρδιολογικής Κλινικής 
του Νομαρχιακού Γενικού Νοσοκομείου Αθηνών «Η ΕΙΛΠΙΣ». 

β. Ιωάννη Γιαλάφο, Επίκουρο Καθηγητή Καρδιολογίας Β' Καρδιο¬ 
λογικής Κλινικής Π.Γ.Ν. Αθηνών «ΙΠΠΟΚΡΑΤΕΙΟ». 

γ. Νικόλαο Βαΐδάκη, Νευρολόγο-Ψυχίατρο. 

2. Η θητεία των ανωτέρω διοριζόμενων λήγει μαζί με το υπόλοιπο 
της θητείας των άλλων μελών του Συμβουλίου. 

3. Κατά τα λοιπά ισχύει η ανωτέρω τροποποιούμενη απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Φεβρουάριου 1989 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 
-♦- 

Αριθ. Α2α/967 (12) 

Πρόσληψη προσωπικού στο θερ/ριο Χρονιών Παθήσεων Μελίσσίων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 59 του Π.Δ. 410/88 (ΦΕΚ 191/88 
Τ.Α') «Κωδικοποίηση σε ενιαίο κείμενο των διατάξεων της κείμενης νο¬ 
μοθεσίας, που αφορούν το προσωπικό με σχέση εργασίας ιδιωτικού δι¬ 
καίου του Δημοσίου, των Οργανισμών Τοπικής Αυτοδιοίκησης και των 
λοιπών Νομικών Προσώπων Δημοσίου Δικαίου». 

2. Την πράξη του Υπουργού Προεδρίας της Κυβέρνησης αριθ. 213/ 
11.5.87. 

3. Τα έγγραφα του θεραπευτηρίου Χρονιών Παθήσεων Μελίσσίων 
αριθ. 4/31.10.88 και 100/27.12.88. 

4. Τις επείγουσες ανάγκες του θεραπευτήριο Χρονιών Παθήσεων 
Μελίσσίων, που δεν μπορούν να καλυφθούν από το ύπαρχον προσωπικό 
ή με προσωπικό με απόσπαση, αποφασίζουμε: 

Ορίζουμε τον αριθμό του αναγκαιούντος για πρόσληψη προσωπικού 
στο θεραπευτήριο Χρονιών Παθήσεων Μελίσσίων σε: α) ένα (1) Διοικη¬ 
τικό υπάλληλο Πανεπιστημιακής εκπαίδευσης, β) δύο (2) Διοικητικούς 
υπαλλήλους Δευτεροβάθμιας εκπαίδευσης γ) τρεις (3) κλητήρες - θυρω¬ 
ρούς - νυκτοφύλακες, δ) ένα (1) άτομο για βοηθητικές εργασίες - συντη¬ 
ρητή και ε) μία (1) καθαρίστρια, με σχέση εργασίας ιδιωτικού δικαίου 
για χρονικό διάστημα μέχρι οκτώ (8) μήνες, για την κάλυψη επειγου- 
σών υπηρεσιακών αναγκών του θεραπευτηρίου και εγκρίνουμε τις αριθ. 
3/21.10.88 και 6/20.12.88 αποφάσεις του Διοικητικού Συμβουλίου 
του θεραπευτηρίου, για την πρόσληψη από ανάληψη υπηρεσίας στο θε¬ 
ραπευτήριο Χρονιών Παθήσεων Μελίσσίων των: α) Σταύρου Παπαδια- 
μάντη του Σωτηρίου, Διοικητικού υπαλλήλου Πανεπιστημιακής Εκπαί¬ 
δευσης, β) Κων/νας Μεντζελίδου, Διοικητικού υπαλλήλου Δευτεροβάθ¬ 
μιας Εκπαίδευσης, γ) Αρετής Τασηνίκου, Διοικητικού υπαλλήλου Δευ¬ 
τεροβάθμιας Εκπαίδευσης, δ) Νικολάου θεοδώρου, κλητήρα - θυρωρού 
- νυκτοφύλακα, ε) Νικολάου Αγγελοπούλου, κλητήρα - θυρωρού - νυ¬ 
κτοφύλακα, στ) Αναστασίου Ροφούζου, κλητήρα - θυρωρού - νυκτοφύ- 
λακα ζ) Αναστασίου Λάντζα, βοηθητικών εργασιών - συντηρητή και η) 
Άννας Σταματιάδη, καθαρίστριας, με σχέση εργασίας ιδιωτικού δι¬ 
καίου για χρονικό διάστημα μέχρι οκτώ (8) μήνες, για την κάλυψη επει- 
γουσών υπηρεσιακών αναγκών του θεραπευτηρίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Φεβρουάριου 1989 

Ο ΥΠΟΥΡΓΟΣ 

ΑΠ. ΚΑΚΛΑΜΑΝΗΣ 
- ψ- 

Αριθ. 4775 (13) 

Συγκρότηση Υπηρεσιακού Συμβουλίου Υπαλλήλων της Υπηρεσίας της 

Γενικής Γραμματείας Αθλητισμού του Υπουργείου Πολιτισμού. 

Ο ΑΝΑΠΛ. ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με: 

1. Τις διατάξεις: 

α) Του Α.Ν. 397/68 «περί επανασυστάσεως της Γενικής Γραμμα¬ 
τείας Αθλητισμού και των αρμοδιοτήτων αυτής». 

β) Του Π.Δ. 611/77 «περί κωδικοποιήσεως εις ενιαίον κείμενον υπό 
τίτλον «Υπαλληλικός Κώδιξ» των ισχυουσών διατάξεων των αναφερο- 
μένων εις την κατάστασιν των υπαλλήλων του Δημοσίου και των 
Ν.Π.Δ.Δ.» όπως τροποποιήθηκε και συμπληρώθηκε μεταγενέστερα. 

γ) Του Π.Δ. 487/79 «περί περιορισμού συναρμοδιοτήτων κατά την 


έκδοσιν διοικητικών πράξεων περί ορισμού ή αντικαταστάσεως μελών 
των παρ’ Υπουργείοις υπηρεσιακών συμβουλίων και υπηρεσιακών πει¬ 
θαρχικών συμβουλίων». : 

δ) Του Ν. 1232/82 «Επαναφορά σε ισχύ τροποποίηση και συμπλή¬ 
ρωση των διατάξεων του Ν.Δ. 4352/64 και άλλες διατάξεις». 

ε) Του Ν. 1256/82 «Για πολυθεσία, την πολυαπασχόληση και την 
καθιέρωση ανωτάτου ορίου απολαβών στο Δημόσιο Τομέα, καθώς και 
για το Ελεγκτικό Συνέδριο, το Νομικό Συμβούλιο του Κράτους και άλ¬ 
λες διατάξεις». 

στ) Του Ν. 1400/83 «Τροποποίηση και συμπλήρωση υπαλληλικών 
διατάξεων». 

ζ) Του Π.Δ. 77/85 «Οργανισμός της Γενικής Γραμματείας Αθλητι¬ 
σμού». 

η) Του Ν. 1558/85 «Κυβέρνηση και Κυβερνητικά Όργανα». 

θ) Του Ν. 1586/86 «Βαθμολογική διάρθρωση των θέσεων του Δη¬ 
μοσίου νομικών προσώπων δημοσίου δικαίου και των οργανισμών τοπι¬ 
κής αυτοδιοίκησης και άλλες διατάξεις». | 

2. Την αριθ. Γ3 1/Φ505/23.6.82 (ΦΕΚ 438/24.6.82 τ.Β') από¬ 
φαση του Υπουργού Προεδρίας της Κυβέρνησης «περί συγχωνεύσεως 
Υπηρεσιακών και Υπηρεσιακών Πειθαρχικών Συμβουλίων της Γενικής 
Γραμματείας Αθλητισμού», όπως τροποποιήθηκε με την αριθ. 28736/ 

4.11.88 (ΦΕΚ 818/7.11.88 τ.Β') κοινή απόφαση του Υπουργού Προ¬ 
εδρίας Κυβερνήσεως και Αναπληρωτή Υπουργού Πολιτισμού. 

3. Την αριθ. ΔΙΔΑΔ/Φ 80/89/785/12.1.89 παρ. 1 (ΦΕΚ 21/ 

17.1.89 τ.Β’) απόφαση του Υπουργού Προεδρίας της Κυβέρνησης 
«Ρύθμιση θεμάτων υπηρεσιακών Συμβουλίων». 

4. Το έγγραφο αριθ. Φ.Γ3/30027/9.12.85 του Ελεγκτικού Συνε¬ 
δρίου που αφορά τον ορισμό αναπληρωτή Προέδρου του Υπηρεσιακού 
Συμβουλίου Υπαλλήλων της Υπηρεσίας της Γενικής Γραμματείας 
Αθλητισμού του Υπουργείου Πολιτισμού. 

5. Το έγγραφο αριθ. 93/16.4.86 των Νομικών Υπηρεσιών Διοική- 

σεως του Υπουργείου Δικαιοσύνης «Ορισμός μελών των Νομικών Υπη¬ 
ρεσιών της Διοίκησης για τη συγκρότηση Συμβουλίων». 1 

6. Την αριθ. Υ.1005/7.12.88 απόφαση του Πρωθυπουργού «Καθο¬ 
ρισμός αρμοδιοτήτων στον Αναπληρωτή Υπουργό Πολιτισμού Θ. 
Στάθη». 

7. Την ανάγκη συγκρότησης του Υπηρεσιακού Συμβουλίου Υπαλλή¬ 

λων της Υπηρεσίας της Γενικής Γραμματείας Αθλητισμού του Υπουρ¬ 
γείου Πολιτισμού, μετά την αριθ. 28736/4.11.88 (ΦΕΚ 818/ 
7.11.88 τ.Β’) κοινή απόφαση του Υπουργού Προεδρίας Κυβενήσεως 
και Αναπληρωτή Υπουργού Πολιτισμού. ! 

«Τροποποίηση απόφασης συγχώνευσης Υπηρεσιακών και Υπηρεσια¬ 
κών Πειθαρχικών Συμβουλίων της Γ ενικής Γ ραμματέίας Αθλητισμού», 
αποφασίζουμε: 

Συγκροτούμε Υπηρεσιακό Συμβούλιο Υπαλλήλων της Υπηρεσίας 
της Γενικής Γραμματείας Αθλητισμού του Υπουργείου Πολιτισμού μέ¬ 
χρι 31.12.89 από τους εξής: { 

α) Γεώργιο Κασιμάτη, Γενικό Γραμματέα Αθλητισμού, ως Πρόεδρο, 
με αναπληρωτή του τον Σύμβουλο του Ελεγκτικού Συνεδρίου Νικήτα 
Νικητάκη. 

β) Λεωνίδα Παπίδα, Συντονιστή των Ν.Υ.Δ. ως τακτικό μέλος 'με 
αναπληρωτή του το Δημήτριο Παπαπετρόπουλο, Νομικό Σύμβουλο 
Διοίκησης που υπηρετεί στη Νομική Διεύθυνση του Υπουργείου Πολιτι¬ 
σμού. | 

γ) Ιωάννη Μακρυγιάννη, υπάλληλο με Α’ βαθμό της Γενικής Γραμ¬ 
ματείας Αθλητισμού, ως τακτικό μέλος, με αναπληρωτή του το Δημή- 
τριο Χωραφιάρη, υπάλληλο του ίδιου βαθμού της Ιδ. Υπηρεσίας. 

- Γραμματέας του παραπάνω Συμβουλίου ορίζεται η Ελένη Τεριζο- 
πούλου, μόνιμη υπάλληλος με Α’ βαθμό της Γενικής Γραμματείας 
Αθλητισμού με αναπληρωτή της το Σταμάτη Αδαμόπουλο, του ίδιου 
βαθμού της Ιδ. Υπηρεσίας. ι 

Η απόφαση αυτή να δημοσιευθεί στην Εφημερίδα της Κυβερνήσεως. ί 
Αθήνα, 20 Φεβρουάριου 1989 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΘΕΟΔΩΡΟΣ ΣΤΑΘΗΣ 

Αρι6. 2656 (14) 

Σύσταση - συγκρότηση Υ.Σ. υπαλλήλων Γενικής Γραμματείας Έρευνας 
και Τεχνολογίας. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ,.ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη τις διατάξεις: 

α) Του άρθρου 14 του Ν. 1586/86 «Βαθμολογική διάρθρωση των 
θέσεων του δημοσίου; ΝΠΔΔ και ΟΤΑ». 

β) Του άρθρου 4 του Π.Δ. 611/77 «Υπαλληλικός Κώδιξ», αποφασί¬ 
ζουμε: 

1. Συνιστούμε στη Γενική Γραμματεία Έρευνας και Τεχνολογίας 
υπηρεσιακό Συμβούλιο που συγκροτείται ως εξής: 

α) Από τρεις μόνιμους υπαλλήλους με (Α) βαθμό, προϊσταμένους δ/ 
νσεων από τους οποίους ο ένας ορίζεται πρόεδρος, με τους αναπληρωτές 
τους, μονίμους υπαλλήλους με (Α) βαθμό. Σε περίπτωση απουσίας ή 


κωλύματος του προέδρου προεδρεύει στο συμβούλιο ένα από τα τακτικά 
του μέλη. Όταν κρίνονται πειθαρχικές υποθέσεις συγκροτείται από το 
Γενικό Γραμματέα της ΓΓΕΤ, ως πρόεδρο, με αναπληρωτή του τον τα¬ 
κτικό πρόεδρο του Συμβουλίου 

β) από τους δύο αιρετούς εκπροσώπους των υπαλλήλων με τους ανα¬ 
πληρωτές τους. 

2. Γραμματέας του συμβουλίου ορίζεται υπάλληλος της ΓΓΕΤ, με 
βαθμό τουλάχιστον (Β). 

3. Οι υποθέσεις που εκκρεμούν στο υφιστάμενο υπηρεσιακό συμβού¬ 
λιο και για τις οποίες δεν έχει ληφθεί απόφαση κρίνονται από το υπηρε¬ 
σιακό συμβούλιο που συνιστάται με την απόφαση αυτή. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Φεβρουάριου 1989 

Ο ΥΠΟΥΡΓΟΣ 

ΑΝΑΣΤΑΣΙΟΣ ΠΕΠΟΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





